इस मौके पर मौजूद विजिलेंस अधिकारी ने बताया कि इनके द्वारा ऑफिशियल रिकाॅर्ड जांचे गए हैं। वहीं, जो रिलेवेंट रिकाॅर्ड उन्हें चाहिए, उसे मुहैया करवाने के लिए बीडीपीओ खरड़ को शनिवार तक का समय दिया गया है। इस रिकाॅर्ड में रेशम सिंह के कार्यकाल के समय की कैशबुक, पंचायत समिति रिकाॅर्ड व अन्य दस्तावेज मांगे गए हँ। बता दें कि विजिलेंस द्वारा दर्ज किए गए धोखाधड़ी एवं भ्रष्टाचार के मामले के अनुसार उक्त पूर्व चेयरमैन ने पूर्व बीडीपीओ जतिंदर सिंह ढिल्लों की मिलीभगत से पंचायत समिति में स्टेश्नरी खरीद के नाम पर करीब 37.50 लाख रुपए की धांधली की है। जिस मामले में सारी खरीद पुनीत मित्तल, जतिंदर मित्तल व रजिंदरपाल मित्तल की जेआर प्रिंटर्स नामक फर्म से दिखाई गई लेकिन उक्त स्टेश्नरी खरीदी ही नहीं गई। विजिलेंस का दावा है कि इस तरह के कई और घोटाले सामने आने की उम्मीद है। विजिलेंस टीम द्वारा पूर्व चेयरमैन रेशम सिंह को वीरवार को गिरफ्तार किया था।